Yangi metro stansiyalarini ishga tushirishga tayyorgarlik ko‘rish bo‘yicha texnik ishlar olib borilishi munosabati bilan mazkur liniya vaqtincha yopilgandi Foto: KUN.UZ Yunusobod metro liniyasidagi harakat tiklandi. Bu haqda «Toshkent metropoliteni» UK xabar bermoqda. Bugun, 20 mart kuni Yunusobod yo‘nalishida yangi metro stansiyalarini ishga tushirishga tayyorgarlik ko‘rish bo‘yicha texnik ishlar olib borilishi munosabati bilan mazkur liniya vaqtincha yopilgandi. Qayd etilishicha, hozirgi vaqtda harakat qayta tiklandi. Yuzaga kelgan noqulaylik uchun uzr so‘ralgan. Avvalroq, Yunusobod metro liniyasi yana vaqtincha yopilgani xabar berilgandi.